9. ΑΠΟΦΑΣΗ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ.ΕΔ5/09/228 της 30 Σεπτ. /12 Οκτ.  1981 (ΦΕΚ Β' 628) Περί καθορισμού της εσωτερικής λειτουργίας της Εθνικής Επιτροπής Αντισεισμικής Πολιτικής (ΕΘΕΑΠ). Έχοντες υπ’ όψει: 1)Τας διατάξεις της παρ. 6 του άρθρ. 14 του Νόμ. 867/1979 (ΦΕΚ. 24/7.2.1979). 2)Την πρότασιν της ΕΘΕΑΠ εκφρασθείσαν δια της υπ' αριθ. 1/30.5.1979 αποφάσεώς της. 3)Την πρότασιν της ΕΘΕΑΠ κατά την υπ' αριθ. ΚΘ' 25.9.81 Συνεδρίαν, αποφασίζομεν: Καθορίζομεν τα της εσωτερικής λειτουργίας της Εθνικής Επιτροπής Αντισεισμικής Πολιτικής (ΕΘΕΑΠ) της συγκροτήσεως ειδικών υποεπιτροπών αυτής ως και τα της διοικητικής διεξαγωγής του έργου της Επιτροπής ως ακολούθως: 1)Η συσταθείσα δια του υπ' αριθ. 867 Νόμ.(ΦΕΚ 24/7.2.1979) (άρθρ. 14ον) παρά τω Υπουργείω Δημοσίων Έργων Επιτροπή επί των θεμάτων της Αντισεισμικής προστασίας της Χώρας υπό τον τίτλον "Εθνική Επιτροπή Αντισεισμικής Πολιτικής ΕΘ. Ε.Α.Π." είναι το ανώτατον συμβουλευτικόν όργανον του Κράτους επί της αντισεισμικής πολιτικής και του συντονισμού δράσεως των κατά μέρος φορέων αυτής παρέχει δε την γνώμην της είτε οίκοθεν είτε, κατόπιν ερωτήματος του Υπουργού Δημοσίων Έργων, επί παντός θέματος σχετιζομένου με την αποστολήν της. 2)Δια τη καλλιτέραν επίτευξιν της αποστολής της "ΕΘΕΑΠ" συγκροτούνται τρεις υπόεπιτροπαί: Α)Υποεπιτροπή επί των Γεωλογικών και Σεισμολογικών θεμάτων. Β)Υποεπιτροπή επί θεμάτων αντισεισμικών κατασκευών και αντισεισμικών κανονισμών. Γ)Υποεπιτροπή επί νομικών Οικονομικών και Κοινωνικών θεμάτων. 3)Η κατανομή των μελών εις υποεπιτροπάς ενεργείται δι' αποφάσεως της ΕΘ.Ε.Α.Π. Πρόεδρος εκάστης Υποεπιτροπής είναι ο υπό των μελών υποδεικνυόμενος. 4)Εκάστη υποεπιτροπή συγκαλείται υπό του Προέδρου της εις τακτάς ή και εκτάκτους συνεδρίας προς συζήτησιν και επεξεργασίαν των θεμάτων, εφ' ων ζητείται η γνώμη της υπό του Προέδρου της ΕΘ.Ε.Α.Π. ως και επί παντός θέματος εμπίπτοντος εις την αρμοδιότητά της. 5)Αι ισχύουσαι δια την ΕΘ.Ε.Α.Π. γενικαί διατάξεις ισχύουν κατ' αναλογίαν και δια τας υποεπιτροπάς της. 6)Η ΕΘ.Ε.Α.Π. συνεδριάζει τουλάχιστον άπαξ κατά μήνα ευρίσκεται δε εν απαρτία όταν τα παρόντα μέλη αυτής είναι τουλάχιστον δέκα εν οις απαραιτήτως ο Πρόεδρος ή τούτου κωλυομένου ή απουσιάζοντος, ο Αντιπρόεδρος αυτής, και του Αντιπροέδρου απουσιάζοντος ο αρχαιότερος εις την τάξιν καθηγητής εκ των παρόντων. Αι αποφάσεις λαμβάνονται δια πλειοψηφίας των παρόντων μελών. Εν ισοψηφία υπερισχύει η γνώμη προς την οποίαν τάσσεται ο προεδρεύων. Τα Πρακτικά των συνεδριάσεων της ΕΘΕΑΠ επικυρούνται υπό του Προεδρεύοντος και του Γραμματέως και διανέμονται εις τα μέλη. 7)Η ΕΘ.Ε.Α.Π. εδρεύει εντός του Υπουργείου Δημοσίων Έργων εξυπηρετείται δε παρά ιδίας γραμματείας της οποίας προϊστάμενος είναι ο Γραμματεύς και μέλος της Επιτροπής Πολιτικός Μηχανικός του Υ .Δ.Ε. Το Γραφείον επανδρούται: Εξ ενός Πολιτικού Μηχανικού. Εκ μιας διοικητικού υπαλλήλου, εκτελούσης μεταξύ άλλων και χρέη δακτυλογράφου, κατόχου Αγγλικής. Εξ ενός υπαλλήλου ειδήμονος επί θεμάτων Οικονομικών. Εκ μιας σχεδιαστρίας. Η ΕΘ.Ε.Α.Π. τηρεί ίδιον πρωτόκολλον και αλληλογραφεί δια της Γραμματείας. Τα έγγραφα υπογράφονται υπό του Προέδρου αυτής και τούτου απουσιάζοντος παρά του εκπροσώπου της Υ .Δ.Ε. Προϊσταμένου του Γραφείου αυτής. Η διεκπεραίωσίς των γίνεται δια της Υπηρεσίας του Υ.Δ.Ε. 8)Το έργον των Υποεπιτροπών εισάγεται εις την ολομέλειαν της ΕΘ.Ε.Α.Π. 9)Τα γραφικά και λοιπά έξοδα του Γραφείου της ΕΘ.Ε.Α.Π, τα οδοιπορικά έξοδα και η ημερησία αποζημίωσις δια τα εκτός της έδρας των μετακινούμενα μέλη της ΕΘ.Ε.Α.Π. δια την συμμετοχήν των εις τας συνεδριάσεις της Επιτροπής ή των Υποεπιτροπών αυτής ή δια την εκτέλεσιν υπηρεσίας σχετιζομένης προς το έργον της Επιτροπής καθώς και άπασαι αι δαπάναι αι οποίαι απαιτούνται προς πλήρωσιν των σκοπών της ΕΘ.Ε.Α.Π., συμφώνως τω άρθρ. 14 του Νόμ. 867/1979 βαρύνουν ίδιον κεφάλαιον του προϋπολογισμού του Υ.Δ.Ε. Ωσαύτως το αυτό κεφάλαιον θα βαρύνουν και αι υπό του νόμου προβλεπόμεναι αποζημιώσεις του Προέδρου, των μελών και του Γραμματέως της ΕΘ.Ε.Α.Π. καθώς και αι δαπάναι εκπροσωπήσεως της Ελλάδος σε συνεδρία εις την ημεδαπήν ή αλλοδαπήν ως και αι έκτακται οικονομικαί ενισχύσεις δια την συντήρησιν του σεισμικού δικτύου της Χώρας και την ενίσχυσιν ερευνητικών προγραμμάτων εμπιπτόντων εις τους σκοπούς της ΕΘ.Ε.Α.Π. 10)Δια συνεχή ύπαρξιν της δυνατότητος αμέσου επί τόπου μελέτης και λήψεως στοιχείων εκ σοβαρών σεισμών, συγκροτείται Ειδική Ερευνητική Υποεπιτροπή. Η Ειδική Ερευνητική Υποεπιτροπή αμέσου δράσεως δύναται να υποβοηθείται εφ' όσον παρίσταται ανάγκη δια στελεχών αρμοδίων Υπηρεσιών ή φορέων προτεινομένων υπό του Προέδρου της ΕΘ.Ε.Α.Π. Την υπ' αριθ. ΕΔ5/05/158/ΦΕΚ 634 Β/26.7.79 ανακαλούμεν. (Αντί για τη σελ. 540 01-540,08) Σελ. 540,01(α) Τεύχος ΙΒ – 5 – 1 Σελ. 119 Αντισεισμικός Κανονισμός 23.Ε.γ.9 23.Β.γ.9 Αντισεισμικός Κανονισμός 23.Ε.γ.9 Αντισεισμικός Κανονισμός 